
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση φορέων που καταρτίζουν ή/και τηρούν γενεολογικά βι¬ 
βλία αιγοπροβάτων αναπαραγωγής καθαρής φυλής, καταρτί¬ 


ζουν ή/και εφαρμόζουν προγράμματα γενετικής βελτίωσης αι¬ 
γοπροβάτων, διάσωσης και διατήρησης σπάνιων φυλών. 1 

Κατάρτιση μητρώου καταγωγής αιγοπροβάτων αναπαραγωγής 
καθαρής φυλής από τις εκμεταλλεύσεις, που εφαρμόζουν προ¬ 
γράμματα γενετικής βελτίωσης. 2 

Καθορισμός ενιαίου τύπου και περιεχομένου ζωοτεχνικού πιστοποι¬ 
ητικού αιγοπροβάτων αναπαραγωγής καθαράς φυλής, των ωα¬ 
ρίων και των εμβρύων τους. ·.... 3 

Σύσταση δύο (2) θέσεων κλάδου γιατρών Ε.Σ.Υ. στο Ελλην. Αντικ. 

Ινστιτούτο Νοσοκομείο ΑΓΙΟΣ ΣΑΒΒΑΣ. 4 

Κατ’ εξαίρεση έγκριση εφημεριών ιατρικού προσωπικού του Ευαγ¬ 
γελισμού. 5 

Καθορισμός τιμής διαθέσεως του 2ου Συμπληρώματος της Ελληνι¬ 
κής Φαρμακοποιίας IV (Ε.Φ.ΐν) ... 6 

Χορήγηση άδειας ασκήσεως επαγγέλματος Κοινωνικού Αειτουργού 

στην Καψετάκη Μαρία του Χριστοφόρου. 7 

Αναπροσαρμογή των εισπράξεων υπέρ του Δημοσίου, των αναφερο- 
μένων στο άρθρο 3, παραγρ. 1 του Ν. 164/1975. 8 


ΥΠΟΥΡΓΙΚΕΣ ΑΠ ΟΦΑΣΕΙΣ & ΕΓΚΡΙΣΕΙΣ 

Αριθ. 340194 (1) 


Αναγνώριση φορέων που καταρτίζουν ή/και τηρούν γενεολογικά βιβλία 
αιγοπροβάτων αναπαραγωγής καθαρής φυλής, καταρτίζουν ή/και 
εφαρμόζουν προγράμματα γενετικής βελτίωσης αιγοπροβάτων, διά¬ 
σωσης και διατήρησης σπάνιων φυλών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

του άρθρου 6 παρ. 3 του Ν.Δ. 185/73 (Α' 262) «Περί μέτρων βελτι- 
ώσεως της κτηνοτροφίας», όπως αντικαταστάθηκε με το άρθρο 32 παρ. 
1 περ. β) του Ν. 1845/89 «Ανάπτυξη και αξιοποίηση της Αγροτικής 
Έρευνας και Τεχνολογίας Δασοπροστασίας και άλλες διατάξεις» (Α’ 
202 ). 

2. Την απόφαση 90/254/ΕΟΚ της Επιτροπής της 10 Μαΐου 
1990» για τον καθορισμό κριτηρίων αναγνώρισης και εποπτείας των 
ενώσεων και οργανώσεων κτηνοτροφών, που τηρούν ή καταρτίζουν γε¬ 
νεαλογικά βιβλία για τα αιγοειδή και προβατοειδή αναπαραγωγής κα¬ 
θαράς φυλής» (Ε.Ε. αρ. Ε 145 της 8.6.90,. σελ. 30), αποφασίζουμε: 

Άρθρο 1 
Σκοπός 

Καθορίζουμε τα κριτήρια και τη διαδικασία για την αναγνώριση και 


την εποπτεία των φορέων που καταρτίζουν ή τηρούν γενεαλογικά βι¬ 
βλία, εκπονούν ή/και εφαρμόζουν προγράμματα γενετικής βελτίωσης 
καθαρόαιμων αιγοπροβάτων αναπαραγωγής και προγράμματα διάσω¬ 
σης και διατήρησης σπάνιων φυλών αιγοπροβάτων. 

Άρθρο 2 

1. Με τον όρο «φορείς» νοούνται: 

α. Οι Κρατικές υπηρεσίες. 

β. Οι Ενώσεις και Οργανώσεις κτηνοτροφών που έχουν ιδρυθεί σύμ¬ 
φωνα με την ισχύουσα νομοθεσία καθώς και Συνεταιριστικές οργανώ¬ 
σεις, που έχουν ως αντικείμενο δραστηριότητας την αιγοπροβατοτροφία 
ή και την αιγοπροβατοτροφία ή έχουν μέλη και αιγοπροβατοτρό- 
φους. 

2. Με την επιφύλαξη, ότι δεν αντιβαίνουν τα ζωστεχνικά προγράμ¬ 
ματα που έχουν εκπονηθεί και εφαρμόζονται ή πρόκειται να εφαρμο¬ 
στούν στο άμεσο μέλλον από τις υπηρεσίες του Υπουργείου Γεωργίας ή 
από άλλους ανεγνωρισμένους φορείς, η αρμόδια Επιτροπή του άρθρου 5 
της παρούσας με απόφασή της αναγνωρίζει στις ενώσεις και οργανώσεις 
της παρ. 1 περίπτ. β του παρόντος: 

α. Το σκοπό και τους στόχους του προγράμματος εκτροφής καθαρό¬ 
αιμων αιγοπροβάτων αναπαραγωγής. 

β. Τη δυνατότητα εφαρμογής μέρους ή και ολοκληρωμένου προ¬ 
γράμματος γενετικής βελτίωσης αιγοπροβάτων. 

γ. Την αρμοδιότητα να τηρεί ή/και να καταρτίζει γενεαλογικά βιβλία 
και μητρώα καθαρόαιμων αιγοπροβάτων αναπαραγωγής, σύμφωνα με 
τις ισχύουσες διατάξεις. 

δ. Την αρμοδιότητα έκδοσης αποσπασμάτων γενεαλογικών βιβλίων 
καθαρόαιμων αιγοπροβάτων αναπαραγωγής σύμφωνα με τα ισχύοντα. 

3. Στην περίπτωση που αναγνωρίζεται στο φορέα η δυνατότητα να 
πραγματοποιεί μέρος μόνο των δραστηριοτήτων της παρ. 2 η αρμόδια 
για την έγκριση Μόνιμη Επιτροπή Αναγνώρισης, πρέπει να αιτιολογεί 
επαρκώς την απόφαση αυτή. 

4. Η αρμόδια για την αναγνώριση Επιτροπή, μπορεί να μην αναγνω¬ 
ρίσει Ένωση ή Οργάνωση κτηνοτροφών ή Συνεταιριστική Οργάνωση, 
εφόσον το πρόγραμμα που εφαρμόζει ή πρόκειται να εφαρμόσει θέτει σε 
κίνδυνο τη διατήρηση φυλής ή παρεμποδίζει το ζωοτεχνικό πρόγραμμα 
άλλων φορέων που έχουν αναγνωριστεί. 

5. Η Μόνιμη Επιτροπή Αναγνώρισης μπορεί στην απόφασή της για 
την αναγνώριση να υποχρεώνει τον φορέα της παρ. 1 περίπτ. β του πα¬ 
ρόντος να θεωρεί στις αρμόδιες υπηρεσίες τα αποσπάσματα γενεολογι- 
κών βιβλίων που θα εκδίδει, για διάστημα πέντε (5) τουλάχιστον ετών 
από την ημερομηνία αναγνώρισης και πάντως όχι μεγαλύτερο από 
οκτώ (8) χρόνια. 

6. Η Μόνιμη Επιτροπή Αναγνώρισης, για κάθε γεωγραφική περιοχή 
στην οποία εκτρέφεται ο μεγαλύτερος αριθμός ζώων μιας φυλής, ανα¬ 
γνωρίζει με απόφασή της έναν μόνο φορέα για τη συγκεκριμένη φυλή. 

Η αναγνώριση και άλλου φορέα για την αυτή φυλή, αλλά για άλλη 
γεωγραφική περιοχή στην οποία εκτρέφεται ικανός αριθμός ζώων που 
επιτρέπει την εφαρμογή ολοκληρωμένου προγράμματος γενετικής βελ¬ 
τίωσης, διάσωσης ή διατήρησης της φυλής, είναι δυνατή με τις επιφυλά¬ 
ξεις της παρ. 2 του παρόντος. 

Άρθρο 3 

Κριτήρια αναγνώρισης 

Προκειμένου η Επιτροπή να προβεί στην αναγνώριση των μη κρατι¬ 
κών φορέων, οι οποίοι θα τηρούν ή/και θα καταρτίζουν γενεααλογικά 
βιβλία καθαρόαιμων αιγοπροβάτων αναπαραγωγής, θα καταρτίζουν ή/ 
και θα εφαρμόζουν προγράμματα γενετικής βελτίωσης αιγοπροβάτων, 
διάσωσης και διατήρησης σπάνιων φυλών, θα πρέπει αυτοί: 

α. να διαθέτουν νομική προσωπικότητα, σύμφωνα με την ισχύουσα 
νομοθεσία, 

β. το καταστατικό τους να απαγορεύει τη διακριτική μεταχείρηση με¬ 
ταξύ των μελών, 

γ. να δέχονται ως μέλος τους κάθε κτηνοτρόφο, ο οποίος διαθέτει κα¬ 
θαρόαιμα ζώα της φυλής και θέλει να γίνει μέλος τους, 

δ. να έχουν καθορίσει με σαφήνεια τα γεωγραφικά όρια της δικαιοδο¬ 
σίας τους, 

ε. να έχουν καθορίσει τα φαινοτυπικά χαρακτηριστικά των ζώων, 
σύμφωνα με τα ισχύοντα πρότυπα (βΐ&ηάβπϊ») της φυλής, 

στ. να έχουν θεσπίσει με σαφήνεια τους στόχους και τους σκοπούς του 
ζωοτεχνικού προγράμματος, που εφαρμόζουν ή θα εφαρμόσουν, 
ζ. να διαθέτουν επαρκή αριθμό καθαρόαιμων ζώων αναπαραγωγής 
της συγκεκριμένης φυλής, που να ανταποκρίνεται στις ανάγκες του 
εφαρμοζόμενου προγράμματος γενετικής βελτίωσης ή διάσωσης ή δια¬ 
τήρησης της φυλής, 

η. να διαθέτουν την απαραίτητη οργάνωση και υποδομή για τη συ¬ 
γκέντρωση και επεξεργασία κάθε απαραίτητου στοιχείου για την πραγ¬ 
ματοποίηση του ζωοτεχνικού προγράμματος, που εφαρμόζεται για τη 
γενετική βελτίωση ή διάσωση ή διατήρηση της φυλής, 

θ. να διαθέτουν το απαραίτητο σε αριθμό και κατάλληλα εκπαιδευ¬ 
μένο προσωπικό, το οποίο θα απασχολείται με την υλοποίηση του εφαρ¬ 
μοζόμενου ζωοτεχνικού προγράμματος, 

ι. να εξασφαλίζουν όλες τις απαραίτητες προϋποθέσεις για την εξα¬ 
κρίβωση της καταγωγής των ζώων αναπαραγωγής, που θα εγγράφο- 
νται στα γενεαλογικά βιβλία, 

ια. να έχουν αποδεχτεί και να εφαρμόζουν πιστά τις σχετικές αποφά¬ 
σεις του Υπ. Γεωργίας, σχετικά με: 

- το ενιαίο σύστημα σήμανσης και αναγνώρισης των καθαρόαιμων 
αιγοπροβάτων αναπαραγωγής, 

- τον ενιαίο τρόπο εγγραφής των ζώων στα γενεαλογικά βιβλία κα¬ 
θώς και των στοιχείων που θα πρέπει να αναγράφονται σ’ αυτά, 

- την τήρηση μητρώων ζώων σε κάθε εκμετάλλευση, 

- το είδος και τη διαδικασία της ενημέρωσης των γενεαλογικών βι¬ 
βλίων, 

ιβ. να μη θέτουν σε κίνδυνο την εφαρμογή προγράμματος, που έχει 
εκπονηθεί από άλλους αναγνωρισμένους φορείς και αποσκοπεί στη διά¬ 
σωση ή διατήρηση φυλής ή πληθυσμού με ιδιαίτερο ενδιαφέρον, 
ιγ. να μην παρεμποδίζουν το ζωοτεχνικό πρόγραμμα, άλλων ήδη 
αναγνωρισμένων φορέων, που αφορά στην ίδια φυλή, 

ιδ. να μην ανατρέπουν την οικολογική ισορροπία μιας περιοχής με 
δυσμενείς επιπτώσεις στα συστήματα εκτροφής και στο περιβάλλον. 

Άρθρο 4 

Δικαιολογητικά αναγνώρισης 

Ο φορέας του άρθρου 2 παρ. 1 περιπτ. β, προκειμένου να αναγνωρι¬ 
στεί, υποβάλλει στο κατά τόπο αρμόδιο Κέντρο Γενετικής Βελτίωσης 
Ζώων (Κ.Γ.Β.Ζ.), τα παρακάτω δικαιολογητικά: 

1. Αίτηση. 

2. Το καταστατικό, από το οποίο να προκύπτει ότι έχουν θεσπιστεί 
διατάξεις, που απαγορεύουν τη διακριτική μεταχείρηση των μελών και 
επιτρέπουν την εγγραφή νέων, εφόσον πληρούν τις προϋποθέσεις και 
βρίσκονται μέσα στα όρια της περιοχής δικαιοδοσίας τους. 

3. Δήλωση στην οποία να προσδιορίζονται τα γεωγραφικά όρια της 
περιοχής δικαιοδοσίας του. 

4. Δήλωση για το είδος, τη φυλή, τον αριθμό των ζώων και των 
εκμεταλλεύσεων που διαθέτει. 

5. Δήλωση για το είδος των γενεαλογικών βιβλίων που έχει καταρτί¬ 
σει ή τηρεί ή που προτίθεται να καταρτίσει ή να τηρήσει και στο οποίο 
προβλέπονται διατάξεις για την χωριστή εγγραφή ζώων της αυτής φυ¬ 
λής, που διαφοροποιούνται ως προς ένα ή περισσότερα χαρακτηρι¬ 
στικά. 

6. Δήλωση ότι αποδέχεται το ενιαίο σύστημα αναγνώρισης των 


ζώων που έπχει καθοριστεί από τις αρμόδιες υπηρεσίες του Υπουργείου 
Γ εωργίας. 

7. Πλήρες ζωοτεχνικό πρόγραμμα, που εφαρμόζει ή θα εφαρμόσει 
στο οποίο εκτός των άλλων θα πρέπει να αναφέρονται: 

α. ο στόχος της εκτροφής, 

β. ο βελτιωτικός στόχος, προκειμένου για προγράμματα γενετικής 
βελτίωσης καθώς και τα μέσα για την επίτευξη του στόχου ή των στό¬ 
χων, 

γ. οι μέθοδοι για την ενίσχυση ή την εκτίμηση της γενετικής αξίας 
των ζώων τις οποίες εφαρμόζει ή προτίθεται να εφαρμόσει. 

8. Περιγραφή των φαινοτυπικών χαρακτηριστικών της φυλής που 
θεωρούνται ως προϋπόθεση προκειμένου να εγγραφεί ένα ζώο στα γενε¬ 
αλογικά βιβλία της φυλής. 

9. Δήλωση ότι αποδέχεται τους ελέγχους των αρμοδίων αρχών, σε 
ότι αφορά: 

α. τη δυνατότητα εξακρίβωσης της πατρότητας των ζώων, 

β. την πιστή τήρηση των αρχών και των όρων που διέπουν τα γενεα¬ 
λογικά βιβλία, 

γ. τον αριθμό των ζώων, ώστε κάθε φορά να ανταπροκίνεται στις 
απαιτήσεις του ζωοτεχνικού προγράμματος που εφαρμόζει, 

δ. την ορθότητα των στοιχείων που συγκεντρώνει καθώς και των 
αποτελεσμάτων που προκύπτουν από την επεξεργασία τους. 

Άρθρο 5 

Σύσταση και λειτουργία της Επιτροπής 

1. Με απόφαση του Υπουργού Γεωργίας, η οποία δημοσιεύεται στην 
Εφημερίδα της Κυβερνήσεως, συστήνεται Μόνιμη Επιτροπή Αναγνώρι¬ 
σης, η οποία απαρτίζεται από τρία (3) μέλη: 

α. τον προϊστάμενο ή τον αναπληρωτή του, του Κ.Γ.Β.Ζ. της περιο¬ 
χής στην οποία έχει την έδρα του ο φορέας, ο οποίος εκτελεί χρέη Προέ¬ 
δρου της Επιτροπής, 

β. έναν γεωπόνο της Δ/νσης Γεωργίας της περιοχής στην οποία έχει 
την έδρα του ο φορέας, αρμόδιο για θέματα κτηνοτροφίας, τον οποίο ορί¬ 
ζει ο Δ/ντής Γεωργίας, 

γ. τον προϊστάμενο ή τον αναπληρωτή του, του τμήματος Γενετικής 
Βελτίωσης αιγοπροβάτων της αρμόδιας κεντρικής υπηρεσίας, 

2. Οι δικαιοδοσίες της Μόνιμης Επιτροπής Αναγνώρισης ανάγονται: 

- στην αναγνώριση φορέων για την κατάρτιση και τήρηση γενεολογι- 
κών βιβλίων αιγοπροβάτων αναπαραγωγής καθαρής φυλής, 

- στην έκδοση αποσπασμάτων γενεαλογικών βιβλίων αιγοπροβά¬ 
των αναπαραγωγής καθαρής φυλής, 

- στην αναγνώριση φορέων για την κατάρτιση και εφαρμογή προ¬ 
γραμμάτων γενετικής βελτίωσης, διάσωσης και διατήρησης αιγοπρο¬ 
βάτων καθαρής φυλής, 

- στην επιβολή κυρώσεων ή στην άρση της αναγνώρισης αν συντρέ¬ 
χουν ειδικοί λόγοι σύμφωνα με το άρθρο 8 της παρούσας. 

3. Η Επιτροπή συγκαλείται με ευθύνη του Προέδρου της και συνε¬ 
δριάζει στην έδρα του Κ.Γ.Β.Ζ. και η απόφασή της είναι τελεσίδικη. 

Άρθρο 6 

Διαδικασία αναγνώρισης 

Η αίτηση του φορέα για την αναγνώριση, με τα συνοδευτικά έγγραφα 
σε τετραπλούν, υποβάλλεται στο Κ.Γ.Β.Ζ. της περιφέρειας που έχει την 
έδρα του. Το Κ.Γ.Β.Ζ. εξετάζει αμέσως, αν η αίτηση για την αναγνώ¬ 
ριση συνοδεύεται από τα ως άνω απαραίτητα έγγραφα. Στην περίπτωση 
που η αίτηση δεν συνοδεύεται από όλα τα απαραίτητα δικαιολογητικά, 
ειδοποιείται εγγράφως ο φορέας για την προσκόμιση και των υπολοί¬ 
πων. 

Ο Πρόεδρος της Μόνιμης Επιτροπής Αναγνώρισης καθορίζει την 
ημερομηνία και το χρόνο της συνεδρίασης της Επιτροπής και ενημερώ¬ 
νει εγγράφως τα μέλη της τουλάχιστον είκοσι (20) ημέρες πριν την ημε¬ 
ρομηνία που ορίστηκε. Συγχρόνως αποστέλλει σε κάθε μέλος της Επι¬ 
τροπής από ένα αντίγραφο του φακέλλου των δικαιολογητικών. 

Ο Πρόεδρος της επιτροπής γνωστοποιεί και στον φορέα τουλάχιστον 
είκοσι (20) ημέρες πριν, την ημερομηνία, την ώρα και τόπο που θα συνε¬ 
δριάσει η Επιτροπή. Στη συνεδρίαση μπορεί να λαμβάνει μέρος και ο φο¬ 
ρέας, χωρίς δικαίωμα ψήφου, ο οποίος αναπτύσσει την επιχειρηματολο¬ 
γία του υπέρ της αίτησης αναγνώρισης. Στη συνέχεια η επιτροπή συνε¬ 
δριάζει για την έκδοση της απόφασης, η οποία θα πρέπει να είναι πλή¬ 
ρως και επαρκώς αιτιολογημένη. 

Η απόφαση κοινοποιείται με πρωτοβουλία της Επιτροπής στο φορέα 

και στην αρμόδια κεντρική υπηρεσία του Υπουργείου Γεωργίας, η οποία 
με τη σειρά της την κοινοποιεί στα Κοινοτικά όργανα. Η ίδια διαδικασία 
ακολουθείται και στην περίπτωση της απορριπτικής απόφασης. 

Άρθρο 7 

Υποχρεώσεις φορέων 

Οι φορείς στους οποίους αναγνωρίζεται το δικαίωμα να τηρούν ή να 
καταρτίζουν γενεαλογικά βιβλία, υποχρεούνται στην εκπλήρωση των 
παρακάτω όρων: 

1. Να μην παρεμποδίζουν τους προβλεπόμενους ελέγχους από τα αρ¬ 
μόδια κρατικά όργανα, ιδιαίτερα όσον αφορά: 

α. την πιστή τήρηση των γενεαλογικών βιβλίων, 
β. την ορθότητα και την πιστότητα των αναγραφομένων στοιχείων 
στα γενεαλογικά βιβλία, 

γ. την πατρότητα των ζώων που είναι εγγεγραμμένα ή πρόκειται να 
εγγράφουν στα γενεαλογικά βιβλία, 

δ. την αποτελεσματικότητα του ζωοτεχνικοϋ προγράμματος, που 
εφαρμόζουν. 

2. Οι φορείς είναι υποχρεωμένοι να συγκεντρώνουν και να επεξεργά¬ 
ζονται όλα τα στοιχεία του ζωοτεχνικοϋ προγράμματος που εφαρμόζουν 
και να ανακοινώνουν υποχρεωτικά τα αποτελέσματα στα μέλη τους, 
αλλά και σε κάθε άλλο ενδιαφερόμενο. 

3. Να υποχρεώνουν τα μέλη τους να λαμβάνουν όλα τα αναγκαία μέ¬ 
τρα κατά την αναπαραγωγή, ώστε να είναι δυνατή και χωρίς λάθη η 
ταυτοποίηση των απογόνων με τους γονείς. 

4. Να υποχρεώνουν τα μέλη τους, αμέσως μετά τη γέννηση, και πά¬ 
ντως όχι αργότερα από έναν μήνα, να σημαίνουν τα νεαρά ζώα, με τον 
τρόπο που έχει καθοριστεί. 

5. Σε περίπτωση τροποποίησης ή αλλαγής του ζωοτεχνικοϋ προ¬ 
γράμματος που εφαρμόζει ο φορέας ή του τύπου των γενεαλογικών βι¬ 
βλίων, που έχει καταρτίσει και τηρεί, πρέπει να ζητείται νέα έγκριση 
από τις αρμόδιες υπηρεσίες. 

Ο έλεγχος για την τήρηση των υποχρεώσεων από τους φορείς γίνεται 
από τα κατά τόπο αρμόδια Κ.Γ.Β.Ζ., τη Δ/νση Γεωργίας του οικείου 
νομού και από την αρμόδια κεντρική υπηρεσία του Υπουργείου Γεωρ¬ 
γίας. 

Άρθρο 8 

Κυρώσεις 

1. Στις περιπτώσεις: 

α. άρνησης εγγραφής μέλους, το οποίο έχει τις προϋποθέσεις, 
β. τροποποίησης του καταστατικού, ώστε να παρεμποδίζεται η εγ¬ 
γραφή νέων μελών, και 

γ. μη έγκαιρης σήμανσης των νεαρών ζώων. 

Το κατά τόππο αρμόδιο Κ.Γ.Β.Ζ., προβαίνει σε έγγραφη σύσταση 
προς το φορέα, επισημαίνοντας τις παραβάσεις ή παραλείψεις που διαπι¬ 
στώθηκαν και θέτει χρονικά όρια για την αποκατάστασή τους. 

2. Σε περίπτωση, ποι οι παραλείψεις ή παραβάσεις συνεχιστούν και 
μετά την έγγραφη σύσταση, ή στην περίπτωση παραβάσεων που (αλλοι¬ 
ώνουν το χαρακτήρα του εφαρμοζόμενου ζωοτεχνικοϋ προγράμματος ή 
για τις παραβάσεις του άρθρου 7, συντάσσει πλήρη έκθεση για το είδος 
και την έκταση των παραβάσεων ή παραλείψεων, την οποία κοινοποιεί 
στο φορέα, στην Μόνιμη Επιτροπή Αναγνώρισης, καθώς και στην αρμό¬ 
δια κεντρική υπηρεσία του Υπουργείου Γεωργίας, αναφέροντας συγχρό¬ 
νως και τις μέχρι τότε ενέργειές του προς τον φορέα. Η αρμόδια κε¬ 
ντρική υπηρεσία εντός δέκα (10) ημερών από τη λήψη των εγγράφων, 
ενημερώνει τον Πρόεδρο της Μόνιμης Επιτροπής Αναγνώρισης, αν συ¬ 
ντρέχουν λόγοι για τη σύγκλισή της ή όχι. Στην περίπτωση που συντρέ¬ 
χουν λόγοι, ο Πρόεδρος της συγκαλεί τα μέλη της εντός τριάντα (30) 
ημερών. Στη συνεδρίαση της Επιτροπής, της οποίας η ημερομηνία, ο 
χρόνος, ο τόπος και το θέμα, ανακοινώνονται εγγράφως στο φορέα, του¬ 
λάχιστον δέκα (10) ημέρες πριν την ημέρα συνεδρίασης, δύναται να πα- 
ρίσταται και εκπρόσωπος του κρινόμενου φορέα, άνευ ψήφου, ο οποίος 
επιχειρηματολογεί υπέρ του φορέα και δίδει τις απαραίτητες διευκρινή- 
σεις, όταν ζητηθεί. Στη συνέχεια η Επιτροπή συνεδριάζει και αποφασίζει 
για την επιβολή ή όχι κυρώσεων στο φορέα. Η απόφαση της Επιτροπής 
που είναι τελεσίδικη, πρέπει να είναι πλήρως και επαρκώς αιτιολογη¬ 
μένη και κοινοποιείται στην αρμόδια κεντρική υπηρεσία του Υπουργείου 
Γ εωργίας. 

3. Η Επιτροπή επιβάλλει τις παρακάτω κυρώσεις: 

α) για τις παραβάσεις και παραλείψεις της παραγράφου 1 του παρό¬ 


ντος, που παραπέμπονται στην Επιτροπή επιβάλλεται πρόστιμο μέχρι 
και εκατό χιλιάδες (100.000) δραχμές 

β) επιβάλλεται πρόστιμο μέχρι και πεντακόσιες χιλιάδες (500.000) 
δραχμές για: 

αα. μη σωστή τήρηση των γενεαλογικών βιβλίων, 
ββ. μη πιστή εφαρμογή του κανονισμού ελέγχου των αποδόσεων, 
γγ. μη τήρηση του ενιαίου συστήματος σήμανσης και αναγνώρισης 
των καθαρόαιμων αιγοπροβάτων αναπαραγωγής, 

δδ. ψευδή δήλωση, ότι οι εκμεταλλεύσεις αποτελούνται αποκλειστικά 
και μόνο από καθαρόαιμα ζώα της συγκεκριμένης φυλής αιγοπροβά¬ 
των, 

εε. μη τήρηση μητρώων ζώων στις εκμεταλλεύσεις, που έχουν εντα¬ 
χθεί ελέγχου αποδόσεων, γενετικής βελτίωσης και διάσωσης ή διατή¬ 
ρησης της φυλής, και 

στ.στ. άρνηση ή παρεμπόδιση ελέγχων από τις αρμόδιες υπηρεσίες, 
γ) επιβάλλεται πρόστιμο μέχρι και δύο εκατομμύρια (2.000.000) 
δραχμές για: 

αα. αναγραφή ψευδών στοιχείων στα αποσπάσματα γενεαλογικών 
βιβλίων, 

ββ. παρεμπόδιση εφαρμογής υπρογραμμάτων άλλων ανεγνωρισμέ- 
νων φορέων ή κρατικών υπηρεσιών, που αποσκοπούν στη γενετική βελ¬ 
τίωση των αιγοπροβάτων και στη διατήρηση και διάσωση σπάνιων φυ¬ 
λών, 

γγ. εφαρμογή προγραμμάτων, που ανατρέπουν την οικολογική ισορ¬ 
ροπία της περιοχής, 

δδ. χρήση στην τεχνιτή σπερματέγχυση αρσενικών ζώων των οποίων 
δεν έχει εκτιμηθεί η γενετική αξία, πλην των περιπτώσεων του σπέρμα¬ 
τος νεαρών ζώων, που η χρήση του αποσκοπεί στην εξακρίβωση της γε¬ 
νετικής τους αξίας, 

εε. ψευδή ή ανακριβή στοιχεία νεαρών αρσενικών ζώων, που προορί¬ 
ζονται για εκτίμηση της γενετικής τους αξίας, 

στ.στ. τροποποίηση ή αλλαγή του ζωοτεχνικού προγράμματος από 
το φορέα χωρίς νέα έγκριση της αρμόδιας υπηρεσίας. 

Σε περίπτωση που οι παραβάσεις ή παραλείψεις των περιπτώσεων β) 
και γ) του παρόντος συνεχιστούν και μετά την υποβολή του προστίμου, 
δύναται η Επιτροπή να επιβάλλει στον φορέα την ποινή της οριστικής 
άρσης της αναγνώρισης. Η απόφαση που είναι τελεσίδικη, πρέπει να εί¬ 
ναι πλήρως και επαρκώς αιτιολογημένη, κοινοποιείται στην αρμόδια 
κεντρική υπηρεσία του Υπουργείου Γεωργίας, η οποία με ευθύνη της 
την κοινοποιεί στα κοινοτικά όργανα. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 6 Μαΐου 1992 

Ο ΥΠΟΥΡΓΟΣ 

I. ΧΑΤΖΗΓΑΚΗΣ 
-♦- 

Αριθ. 340304 (2) 

Κατάρτιση μητρώου καταγωγής αιγοπροβάτων αναπαραγωγής καθα¬ 
ρής φυλής από τις εκμεταλλεύσεις, που εφαρμόζουν προγράμματα 
γενετικής βελτίωσης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

του άρθρου 6 παρ. 3 του Ν.Δ. 185/73 (Α’ 262) «Περί μέτρων βελτι- 
ώσεως της κτηνοτροφίας», όπως αντικαταστάθηκε με το άρθρο 32 παρ. 
1 περίπτωση β) του Ν. 1845/89 «Ανάπτυξη και αξιοποίηση της Αγρο¬ 
τικής Έρευνας και Τεχνολογίας Δασοπροστασίας και άλλες διατάξεις» 
(Α' 202). 

2. Την οδηγία 90/425/ΕΟΚ, κεφάλαιο 1, άρθρο 3 «Σχετικά με τους 
κτηνιατρικούς και ζωοτεχνικούς ελέγχους που εφαρμόζονται στο ενδο¬ 
κοινοτικό εμπόριο ορισμένων ζώντων ζώων και προϊόντων, με προο¬ 
πτική την υλοποίηση της εσωτερικής αγοράς» (Ε.Ε. αρ. Ε 224 της 
18.8.90,. σελ. 29), αποφασίζουμε: 

Άρθρο 1 
Σκοπός 

Θεσπίζεται για τις εκμεταλλεύσεις αιγοπροβάτων αναπαραγωγ’ 
καθαρής φυλής, που εφαρμόζουν προγράμματα γενετικής βελτίωσης 
υποχρέωση κατάρτισης και τήρησης μητρώων, σε συμμόρφωση πρ 
την οδηγία 90/425/ΕΟΚ. 

Άρθρο 2 

Μέχρι την 1.1.1993 όλες οι αιγοπροβατοτροφικές εκμεταλλεύσεις, 
που έχουν ενταχθεί στα προγράμματα γενετικής βελτίωσης και όσες 
ενταχθούν στο μέλλον, θα πρέπει να καταρτίσουν και να τηρούν μητρώο 
καταγωγής όλων των καθαρόαιμων ζώων αναπαραγωγής, που εκτρέ¬ 
φουν, και στο οποίο θα αναγράφονται: 

- τα στοιχεία αναγνώρισης του ζώου (αριθμός ενωτίου, τατουάζ, 
κλπ.) 

- η ημερομηνία γέννησης του ζώου (ημέρα, μήνας, έτος) 

- τα στοιχεία αναγνώρισης των γονέων του (αριθμός ενωτίου, τα¬ 
τουάζ, κ.λπ.). 

2. Μετά την 1.1.1993, προκειμένου για τις εκμεταλλεύσεις που 
έχουν ενταχθεί στα προγράμματα γενετικής βελτίωσης αιγοπροβάτων, 
κανένα ζώο δεν θα μπορεί να αναγνωριστεί ως ζώο αναπαραγωγής, αν 
πρώτα δεν έχει εγγραφεί στο μητρώο καταγωγής που τηρείται στην 
εκμετάλλευση. 

3. Οι εκμεταλλεύσεις, που δεν τηρούν μετά την 1.1.1993 μητρώα 
καταγωγής, θα αποκλείονται από τα προγράμματα γενετικής βελτίω¬ 
σης αιγοπροβάτων. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 6 Μαΐου 1992 

Ο ΥΠΟΥΡΓΟΣ 

Σ. ΧΑΤΖΗΓΑΚΗΣ 
-♦- 

Αριθ. 340305 (3) 

Καθορισμός ενιαίου τύπου και περιεχομένου ζωοτεχνικού πιστοποιητι¬ 
κού αιγοπροβάτων αναπαραγωγής'καθαράς φυλής, των ωαρίων και 

των εμβρύων τους. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 6 παρ. 3 του Ν.Δ. 185/73 (Α’ 262) 
«Περί μέτρων βελτιώσεως της κτηνοτροφίας», όπως αυτό αντικαταστά- 
θηκε με το άρθρο 32 παρ. 1 περίπτωση β) του Ν. 1845/1989 (Α’ 202) 
«Ανάπτυξη και αξιοποίηση της Αγροτικής Έρευνας και Τεχνολογίας 
Δασοπροστασίας και άλλες διατάξεις». 

2. Την απόφαση 90/258/ΕΟΚ της Επιτροπής της 10 Μαΐου 1990 
«Για τον καθορισμό του ζωοτεχνικού πιστοποιητικού των αναπαραγω¬ 
γών αιγοειδών και προβατοειδών καθαράς φυλής του σπέρματός τους, 
των ωαρίων και των εμβρύων τους». (Ε.Ε. αρ. Ε 145 της 8.6.90,. σελ. 
39), αποφασίζουμε: 

Άρθρο 1 

Σκοπός 

Καθορίζουμε ενιαίο τύπο ζωοτεχνικού πιστοποιητικού, που θα συνο¬ 
δεύει κατά τη διακίνησή τους τα αιγοειδή και προβατοειδή αναπαραγω¬ 
γής καθαρής φυλής, το σπέρμα τους, τα έμβρυα και τα ωάριά τους, σύμ¬ 
φωνα με τα παραρτήματα I, II, III και IV. 

Άρθρο 2 

1. Οι φορείς, στους οποίους έχει αναγνωριστεί, σύμφωνα με την κεί¬ 
μενη νομοθεσία, η δυνατότητα της κατάρτισης ή/και τήρησης γενεαλο¬ 
γικών βιβλίων, κατάρτισης και εφαρμογής προγραμμάτων γενετικής 
βελτίωσης αιγοπροβάτων, εκδίδουν και τα ζωοτεχνικά πιστοποιη¬ 
τικά. 

2. Οι φορείς μπορούν να καταχωρούν, εφόσον το επιθυμούν, περισσό¬ 
τερα στοιχεία από όσα αναφέρονται στα υποδείγματα των ζωοτεχνικών 
πιστοποιητικών (αποδόσεις προγόνων, εκτίμηση γενετικής αξίας 
κ.λπ.), δεν μπορούν όμως να παραλείπουν κανένα από τα αναφερόμενα 
σε αυτά, στοιχεία. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 


Αθήνα, 6 Μαΐου 1992 

Ο ΥΠΟΥΡΓΟΣ 

Σ. ΧΑΤΖΗΓΑΚΗΣ 


ΠΑΡΑΡΤΗΜΑΤΑ 

ΠΑΡΑΡΤΗΜΑ I 

ΖΩΟΤΕΧΝΙΚΟ ΠΙΣΤΟΠΟΙΗΤΙΚΟ ΚΑΤΑΓΩΓΗΣ 
(για αναπαραγωγικά αιγοπροβατοειδή καθαρής φυλής) 

1. Οργανισμός έκδοσης . 

Ονομασία γενεαλογικού βιβλίου (γ.β.) . 

Αριθμός καταχώρησης στο γ.β. 

Μέθοδος αναγνώρισης (τατουάζ, ενώτιο, κ.λπ.) . 


Στοιχεία αναγνώρισης . 

Όνομα του ζώου (προαιρετικό) . 

Ημερομηνία γέννησης .Φυλή .Φύλο 

Ονοματεπώνυμο και διεύθυνση ιδιοκτήτη. 

Ονοματεπώνυμο και διεύθυνση εκτροφέα . 


Πατέρας 

Αρ·Τ·β. 

Μητέρα 

Αρ-γ.β. 


ΓΕΝΕΑΛΟΓΙΑ: 

Πάπους 

Αρ·γ·β. 

Πάπους 

Αρ·ϊ·β. 


Γιαγιά 

Αρ·Τ·β. 

Γιαγιά 

Αρ-Τ-β. 


2. Τα αποτελέσματα των ελέγχων αποδόσεων και τα αποτελέσματα της εκτίμη¬ 
σης της γενετικής αξίας του ίδιου του ζώου καθώς και των γονέων και των 
πάππων του (με αναφορά στην προέλευσή τους), έχουν ληφθεί σύμφωνα με 
την απόφαση 90/256/ΕΟΚ και είναι: 


Έγινε 


την 


(υπογραφή) 


(ονοματεπώνυμο, με κεφαλαία και ιδιότητα του υπογράφοντος) 

ΠΑΡΑΡΤΗΜΑ II 

ΖΩΟΤΕΧΝΙΚΟ ΠΙΣΤΟΠΟΙΗΤΙΚΟ 

(για σπέρμα αναπαραγωγών αιγοπροβάτων καθαρής φυλής) 

Α. ΣΤΟΙΧΕΙΑ ΣΧΕΤΙΚΑ ΜΕ ΤΟ ΔΟΤΗ (Τράγο ή κριό) 

1. Οργανισμός έκδοσης . 

Ονομασία γενεαλογικού βιβλίου (γ.β.). 

Αριθμός καταχώρησης στο γ.β. 

Μέθοδος αναγνώρισης (τατουάζ, ενώτιο, κ.λπ.) . 

Στοιχεία αναγνώρισης . 

Ομάδα αίματος ή άλλη ισοδύναμη μέθοδος εξακρίβωσης (1) 

Όνομα του ζώου (προαιρετικό) . 

Ημερομηνία γέννησης .Φυλή . 

Ονοματεπώνυμο και δ/νση ιδιοκτήτη ... 

Ονοματεπώνυμο και δ/νση εκτροφέα . 


ΓΕΝΕΑΛΟΓΙΑ: 

Πατέρας Πάπους Γιαγιά 

Αρ·Τ·β. Α Ρ-Τ·β. Αρ.γ.β. 

Μητέρα Πάπους Γιαγιά 

Αρ.γ.β. Αρ.γ.β. Αρ.γ.β. 

2. Τα αποτελέσματα των ελέγχων αποδόσεων και της εκτίμησης της γενετικής 
αξίας του ίδιου του ζώου καθώς και των γονέων και των πάππων του (με 
αναφορά στην προέλευσή τους), έχουν ληφθεί σύμφωνα με την απόφαση 90/ 
256/ΕΟΚ και είναι: 


Έγινε .την . 

(υπογραφή) 

(ονοματεπώνυμο, με κεφαλαία και ιδιότητα του υπογράφοντος) 

Β. ΣΤΟΙΧΕΙΑ ΣΧΕΤΙΚΑ ΜΕ ΤΟ ΣΠΕΡΜΑ 

Μέθοδος αναγνώρισης του σπέρματος (χρώμα, αριθμός) . 

Στοιχεία αναγνώρισης . 

I. 

Αρθμ. δόσεων Ημ. συλλογής Στοιχεία αναγνώρισης Φυλή 

σπερματοδότη 


II. Προέλευση σπέρματος: 

Όνομα και διεύθυνση του οργανισμού που πραγματοποίησε τη 
σπερματοληψία . 


Προορισμός του σπέρματος: 


Ονοματεπώνυμο και διεύθυνση του παραλήπτη 


Έγινε .την . 

(υπογραφή) 

(ονοματεπώνυμο, με κεφαλαία και ιδιότητα του υπογράφοντος) 
(1) Για τις γαλακτοπαραγωγικές φυλές μόνο 

ΠΑΡΑΡΤΗΜΑ III 

ΠΑΡΑΔΕΙΓΜΑ ΖΩΟΤΕΧΝΙΚΟΤ ΠΙΣΤΟΠΟΙΗΤΙΚΟΥ 
(για ωάρια αναπαραγωγών αιγοπροβάτων καθαρής φυλής) 

Α. ΣΤΟΙΧΕΙΑ ΣΧΕΤΙΚΑ ΜΕ ΤΗ ΔΟΤΡΙΑ (προβατίνα ή αίγα) 

1. Οργανισμός έκδοσης . 

Ονομασία γενεαλογικού βιβλίου (γ.β.) . 

Αριθμός καταχώρησης στο γ.β. 

Μέθοδος αναγνώρισης (τατουάζ, ενώτιο, κ.λπ.) . 

Στοιχεία αναγνώρισης . 

Όνομα ζώου (προαιρετικό) . 

Ημερομηνία γέννησης .Φυλή . 

Όνομα και δ/νση ιδιοκτήτη ... 

Όνομα και δ/νση εκτροφέα. 

ΓΕΝΕΑΛΟΓΙΑ 

Πατέρας Παπούς Γ ιαγιά 

Αρ.γ.β. Αρ.γ.β. Αρ.γ.β. 

Μητέρα Παπούς Γιαγιά 

Αρ.γ.β. Αρ.γ.β.. Αρ.γ.β. 

2. Τα αποτελέσματα των ελέγχων αποδόσεων και της εκτίμησης της γενετικής 
αξίας του ίδιου του ζώου καθώς και των γονέων και των πάππων του (με 
αναφορά στην προέλευσή τους), έχουν ληφθεί σύμφωνα με την απόφαση 90/ 
256/ΕΟΚ και είναι: 


Έγινε .την . 

(υπογραφή) 

(ονοματεπώνυμο, με κεφαλαία και ιδιότητα του υπογράφοντος) 

Β. ΣΤΟΙΧΕΙΑ ΣΧΕΤΙΚΑ ΜΕ ΤΟ (ΤΑ) ΩΑΡΙΟ(Α) 

Μέθοδος αναγνώρισης του(των) ωαρίου(ων) (χρώμα, αριθμός) . 

Στοιχεία αναγνώρισης . 

Αριθμός ωαρίων ανά σωληνάριο 

I. 


2. Τα αποτελέσματα των ελέγχων αποδόσεων και της εκτίμησης της γενετικής 
αξίας του ίδιου του ζώου καθώς και των γονέων και των πάππων του (με 
αναφορά στην προέλευσή τους), έχουν ληφθεΐ σύμφωνα με την απόφαση 90/ 
256/ΕΟΚ και είναι: 


Αριθμ. Ημερομηνία Στοιχεία αναγνώρισης Φυλή 

ωαρίων συλλογής μητέρας 


II. Προέλευση του(των) ωαρίου(ων): 

'Ονομα και διεύθυνση του οργανισμού που πραγματοποίησε τη 

λήψη. 


Προορισμός του(των) ωαρίου(ων): 
Ονοματεπώνυμο και διεύθυνση του παραλήπτη 


Έγινε .την . 

(υπογραφή) 

(ονοματεπώνυμο, με κεφαλαία και ιδιότητα του υπογράφοντος) 

ΠΑΡΑΡΤΗΜΑ IV 

ΖΩΟΤΕΧΝΙΚΟ ΠΙΣΤΟΠΟΙΗΤΙΚΟ 
(για έβρυα αναπαραγωγών αιγοπροβάτων καθαρής φυλής) 

Α. ΣΤΟΙΧΕΙΑ ΣΧΕΤΙΚΑ ΜΕ ΤΟ ΔΟΤΗ (τράγο ή κριό) 

1. Οργανισμός έκδοσης . 

Ονομασία γενεαλογικού βιβλίου (γ.β.) . 

Αριθμός καταχώρησης στο γ.β. 

Μέθοδος αναγνώρισης (τατουάζ, ενώτιο, κ.λπ.) . 


Στοιχεία αναγνώρισης . 

Ομάδα αίματος ή άλλη ισοδύναμη μέθοδος εξακρίβωσης(Ι) 

Όνομα ζώου (προαιρετικό) . 

Ημερομηνία γέννησης .Φυλή . 

Όνομα και δ/νση ιδιοκτήτη . 

Όνομα και δ/νση εκτροφέα. 

ΓΕΝΕΑΛΟΓΙΑ 

Πατέρας Παπούς Γ ιαγιά 

Αρ-γ-Ρ. Αρ.γ.β. Αρ.γ.β. 

Μητέρα Παπούς Γιαγιά 

Αρ.γ.β. Αρ.γ.β. Αρ.γ.β. 


Β. ΣΤΟΙΧΕΙΑ ΣΧΕΤΙΚΑ ΜΕ ΤΗ ΔΟΤΡΙΑ 

1. Οργανισμός έκδοσης . 

Ονομασία γενεαλογικού βιβλίου (γ.β.) 


Αριθμός καταχώρησης στο γ.β. 

Μέθοδος αναγνώρισης (τατουάζ, ενώτιο, κ.λπ.) 


Στοιχεία αναγνώρισης. 

Όνομα ζώου (προαιρετικό) . 

Ημερομηνία γέννησης .Φυλή 

Όνομα και δ/νση ιδιοκτήτη . 

Όνομα και δ/νση εκτροφέα . 



ΓΕΝΕΑΛΟΓΙΑ 


Πατέρας 

Παπούς 

Γιαγιά 

Αρ.γ.β.. 

Αρ.γ.β. 

Αρ.γ.β. 

Μητέρα 

Παπούς 

Γιαγιά 

Αρ.γ.β. 

Αρ.γ.β. 

Αρ.γ.β. 


2. Τα αποτελέσματα των ελέγχων αποδόσεων και της εκτίμησης της γενετικής 
αξίας του ίδιου του ζώου καθώς και των γονέων και των πάππων του (με 
αναφορά στην προέλευσή τους), έχουν ληφθεΐ σύμφωνα με την απόφαση 90/ 
256/ΕΟΚ και είναι: 


Έγινε .την . 

(υπογραφή) 


(ονοματεπώνυμο, με κεφαλαία και ιδιότητα του υπογράφοντος) 


(1) Για τις γαλακτοπαραγωγικές φυλές μόνο. 

Αριθ. Α3α/οικ. 4155 (4) 

Σύσταση δύο (2) θέσεων κλάδου γιατρών Ε.Σ.Τ. στο Ελλην. Αντικ. Ιν¬ 
στιτούτο Νοσοκομείο ΑΓΙΟΣ ΣΑΒΒΑΣ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Τις διατάξεις του άρθρου 1 παρ. Ια του Π.Δ. 129/9.4.92 (ΦΕΚ 
65/Α/92). 

3. Την αρ. 17/92ης ολομ./12.3.1992 απόφαση του ΚΕΣΥ. 

4. Την αρ. Υ. 1660/1007556/116/0006Α/24.1.92 κοινή από¬ 
φαση του Πρωθυπουργού και του Υπουργού Οικονομικών «ανάθεση αρ¬ 
μοδιοτήτων στον Υφυπουργό Οικονομικών» (ΦΕΚ 31/Β/92). 

5. Τις αρ. 10 και 11 /92 αποφάσεις-προτάσεις του Διοικητικού Συμ¬ 
βουλίου του Ελλ. Αντικ. Ινστιτούτου Νοσοκομείο «ΑΓΙΟΣ ΣΑΒΒΑΣ», 
αποφασίζουμε: 

Συνιστώνται και προστίθενται στον κλάδο γιατρών ΕΣΥ του Υπουρ¬ 
γείου Υγείας, Πρόνοιας και Κοιν. Ασφαλίσεων οι παρακάτω κατά 
βαθμό και ειδικότητα θέσεις στον οργανισμό του Ελληνικού Αντικαρκι- 
νικού Ινστιτούτου Νοσοκομείου «ΑΓΙΟΣ ΣΑΒΒΑΣ». 


ΕΙΔΙΚΟΤΗΤΑ 

ΒΑΘΜΟΣ 

ΘΕΣΕΙΣ 

ΣΥΝΟΛΟ 


ΕΠ. Α’ 

ΕΠ. Β' 

- 

1. Γαστρεντερολογίας 

1 

- 

1 

2. Πλαστ. Χειρουργικής 

- 

1 

1 



1 

2 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Μαΐου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

Κ. ΓΙΑΤΡΑΚΟΣ Γ. ΣΟΥΡΛΑΣ 

- ♦- 

Αριθ. Αγ/15635 (5) 

Κατ’ εξαίρεση έγκριση εφημεριών ιατρικού προσωπικού του Ευαγγελι¬ 
σμού. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. της παρ. 2 του άρθρου 29 και του άρθρου 38 του Ν. 1397/83 
β. της παρ. 5 του άρθρου 28 του Ν. 1579/85 
γ. του άρθρου 17 του Ν. 1505/84 
δ. του άρθρου 7 του Ν. 1610/88 
ε. της παρ. 3 του άρθρου 7 του Ν. 1821/88 
στ. της παρ. 8 του άρθρου 54 του Ν. 1892/90. 

2. Την αρ. Δγ/1000/24.2.92 (ΦΕΚ 139/Β/2.3.92) απόφασή 
μας. 

3. Το αρ. 15635/17.3.92 έγγραφο του Π.Γ. Νοσοκομείου Αθηνών 
«ΕΥΑΓΓΕΛΙΣΜΟΣ», αποφασίζουμε: 

1. Εγκρίνουμε επί πλέον της αρ. Δγ/1000/24.2.92 (ΦΕΚ 139/ 
2.3.92) απόφασής μας, για το χρονικό διάστημα από 1.1.92 μέχρι και 
31.12.92, τρεις (3) εφημερίες κατά μήνα για τους ειδικευμένους για¬ 
τρούς κλάδου ΕΣΥ που υπηρετούν στο τμήμα Αιμοδοσίας του Π.Γ. Νο¬ 
σοκομείου Αθηνών «Ο ΕΥΑΓΓΕΛΙΣΜΟΣ». 

2. Κατά τα άλλα ισχύει η Δγ/1000/92 απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 29 Απριλίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 


Αριθ. Α6α/3768 ■ (6) 

Καθορισμός τιμής διαθέσεως του 2ου Συμπληρώματος της Ελληνικής 
Φαρμακοποιίας IV (Ε.Φ.ΐν). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθ. 24 του Ν. 1579/85. 
β) Το Π.Δ. 418/89 «περί κυρώσεως και θέσεως σε ισχύ της Ελληνι¬ 
κής Φαρμακοποιίας Έκδοση IV». 

γ) Το Π.Δ. 252/91 «περί κυρώσεως και θέσεως σε ισχύ του δευτέρου 
συμπληρώματος (Σ2) Ε.Φ. Έκδοση IV». . 

δ) Την εισήγηση του Δ.Σ./Ε.Ο.Φ. 0.24/1η/4.3.92, αποφασί¬ 
ζουμε: 

Καθορίζουμε για κάθε αντίτυπο (1 τόμος) του 2ου Συμπληρώματος 
της Ελληνικής Φαρμακοποιίας έκδοση IV, τιμή (2.000 δρχ.) δύο χιλιά¬ 
δες δρχ. καθώς και τη δωρεάν χορήγηση αυτού στους φορείς και τα 
πρόσωπα που καθορίζονται στην Υπ. Απόφαση Α6/5660/30.6.89, 
όπως συμπληρώθηκε με την Α6/3001/20.6.90 όμοια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Απριλίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
- 4 - - 

Αριθ. Γ6β/343 (7) 

Χορήγηση άδειας ασκήσεως επαγγέλματος Κοινωνικού Λειτουργού 
στην Καψετάκη Μαρία του Χριστοφόρου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6β/343/5.5.1992 έχει χορηγηθεί στην Καψετάκη Μα¬ 
ρία του Χριστοφόρου άδεια ασκήσεως επαγγέλματος Κοινωνικού λει¬ 
τουργού. 

Αθήνα, 5 Μαΐου 1992 

Με εντολή Υπουργού 
Η Διευθύντρια 
Π. ΜΑΝΩΛΕΔΑΚΗ 

- ♦ - 

Αρι θ. Κ4-4927 (8) 

Αναπροσαρμογή των εισπράξεων υπέρ του Δημοσίου, των αναφερομέ- 
νων στο άρθρο 3, παραγρ. 1 του Ν. 164/1975. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 1558/1985 (ΦΕΚ 137/Α/1985) «Κυβέρνηση και Κυ¬ 
βερνητικά Όργανα». 

2. Του Π.Δ. 397/88 «Οργανισμός του Υπουργείου Εμπορίου» που 
τροποποιήθηκε και συμπληρώθηκε με το Π.Δ. 228/1990 (Α/85). 

3. Του Α.Ν. 1998/1939 «Περί σημάτων» όπως τροποποιήθηκε με 
τον Ν. 3205/1955 του Ν. 1406/1983, 1934/1991 και 1561/ 
1991. 

4. Του άρθρου 3 του Ν. 164/1975 με το οποίο αντικαταστάθηκε το 
άρθρο 20 του Ν. 3205/1955. 

5. Της κοινής απόφασης Κ4 2958/22.10.90 των Υπουργών Οικο¬ 
νομικών και Εμπορίου «Αναπροσαρμογή των εισπράξεων υπέρ του Δη¬ 
μοσίου των αναφερομένων στο άρθρο 3 παραγρ. 1 του Ν. 164/1975». 

6. Την απόφαση Πρωθυπουργού και Υπουργού Οικονομικών αριθμ. 
Υ. 1660/1051173/1390/0001/90 «Ανάθεση αρμοδιοτήτων στον 
Υφυπουργό Οικονομικών, αποφασίζουμε: 

Αναπροσαρμόζουμε τις υπέρ του Δημοσίου Εισπράξεις, ως εξής: 


1. Κατάθεση σήματος 20.000 

Ια. Για κάθε επιπλέον κλάση 5.000 

2. Παράταση προστασίας σήματος 20.000 

2α. Για κάθε επιπλέον κλάση 5.000 

3. Μεταβίβαση σήματος 20.000 

4. Κατάθεση ενδίκων μέσων παρεμβάσεων και 
αιτήσεων ενώπιον της Διοικητικής 

Επιτροπής Σημάτων 15.000 

5. Κατάθεση ενδίκων μέσων ενώπιον του 
Δευτεροβαθμίου Διοικητικού Δικαστηρίου 

Σημάτων 15.000 

6. Παράβολο ασκήσεων ενδίκων μέσων και 
αιτήσεων, ενώπιον της Διοικητικής Επιτροπής 
Σημάτων και του Δευτεροβαθμίου Διοικητικού 

Δικαστηρίου Σημάτων 5.000 


Η προηγούμενη απόφαση Κ4/2958/22.10.90 καταργείται. 

Η ισχύς αυτής της απόφασης αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Μαΐου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΟΥ 

Κ. ΓΙΑΤΡΑΚΟΣ ΑΝΔΡΕΑΣ ΑΝΔΡΙΑΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




